Peruslippu: 37€ Jousto perus: 42€ Opiskelija / lapsi: 20€ Jousto opiskelija: 25€ Ryhmälippu: 34€ (min 10 hlöä)
Monty Python`s Spamalot - Törnävän kesäteatteri
Ensi kertaa Suomessa: Törnävän kesäteatteri esittää Monty Pythonin Hullu maailma -elokuvaan perustuvan pähkähullun musikaalin
Törnävän kesäteatteri / Seinäjoen kaupunginteatteri
Ensimmäistä kertaa Suomessa: Monty Python`s SPAMALOT -musikaali. Klopoti-klop ja NI! Suunta kohti kesän hulluinta brittikomediaa ja broadway-musikaalia Seinäjoelle Törnävän kesäteatteriin. Törnävän katetussa kesäteatterissa nähdään legendaarisia hahmoja kuten mm. Kuningas Arthur ja Pyöreän Pöydän Ritarit, jotka kopsuttelevat kookospähkinä-ratsuillaan avarille Finlandin maille. Jumalalta saatu tehtävä etsiä Graalin malja johdattaa ritarit seikkailuun, jossa sanavarastoltaan sangen rajoittuneet Ni-ritarit uhkaavat ritareiden henkeä, rääväsuinen fransmanni pelottelee ilmavaiva-aseellaan ja viattomasta luontokappaleesta paljastuu verenhimoinen peto. Vastustajat ovat kaikin puolin sisukasta sorttia: vaikka kädet ja jalat olisi sivallettu miekalla irti, kieli on kyllä terässä! Päät onkin pidettävä joko pystyssä tai kohdattava hirvittävän kummallinen kuolema. Sananikkari Mikko Koivusalon suomentaman musikaalin ensi-ilta on 6. heinäkuuta 2019. Musikaalin ohjaa tv:stäkin tuttu stan-up koomikko ja teatteriohjaaja Mika Eirtovaara. Rooleissa: Aku Hirviniemi Olli Rahkonen Anna Victoria Eriksson Henrik Hammarberg Pihla Pohjolainen Lauri Ketonen Annina Rubinstein.
Ilmoittaudu mukaan viimeistään 6.3.2019:
Tulevaisuusfoorumi: Onko suurten keskusten ulkopuolella tulevaisuutta?
Tulevaisuusfoorumissa keskustellaan Suomen ja erityisesti alueiden tulevaisuudesta.
Etelä-Pohjanmaan liitto ja Seinäjoen yliopistokeskus
Aika: Maanantai 11.3.2019 klo 09:00 – 12:00 Paikka: Seinäjoki Areena, Sali 140A, Kirkkokatu 23, 60220 SEINÄJOKI Olet lämpimästi tervetullut osallistumaan keskusteluun alueiden ja Etelä-Pohjanmaan tulevaisuudesta Seinäjoelle 11.3.2019. Suomen talouden kasvu ja menestyminen on rakentunut korkeaan osaamiseen, teknologian kehitykseen ja tuottavuuden kasvuun. Viime vuosien nopean talouskasvun jälkeen epävarmuutta on jälleen ilmassa, kaupungistuminen kiihtyy ja alueiden kehityksessä on havaittavissa polarisaatiota Suomessa. Pysyvätkö kaikki mukana vai onko pudotuspeli jo alkanut? Miksi toiset alueet taantuvat ja toiset menestyvät? Millaiset edellytykset alueilla tulisi olla, jotta ne pysyvät mukana tulevissa murroksissa? Millaisia ratkaisuja tarvitaan, jotta erilaiset alueet menestyvät myös 2030 -luvulla? Tilaisuuden avaa elinkeinoministeri Mika Lintilä ja asiantuntijapuheenvuoroissa käsitellään mm. kaupungistumisen kehityssuuntia ja väestörakenteen muutosta (Eero Holstila, MDI), Etelä-Pohjanmaan ja alueiden tilannekuvaa työllisyyden ja osaamisen näkökulmista (Miika Laurila, Etelä-Pohjanmaan liitto) sekä epätodennäköisten alueiden menestymistä (Prof. Markku Sotarauta, TAU). Tilaisuus lähetetään suorana Etelä-Pohjanmaan liiton Facebook-sivulla osoitteessa www.facebook.com/epliitto. Tallenne on katsottavissa myöhemmin. Varaa mukaan mobiililaite, niin voit osallistua keskusteluun ja kommentoida Viestiseinä-sovelluksen kautta osoitteessa www.viestiseina.fi/etelapohjanmaa. Ohjelma 08:30 Aamiainen tarjolla aulassa 09:00 Seminaarin avaus, Lasse Anttila, maakuntahallituksen pj., Etelä-Pohjanmaan liitto 09:10 Suomen pitkän aikavälin työllisyys- ja innovaatiopolitiikka, Mika Lintilä, elinkeinoministeri 09:30 Innovatiivisuutta ja kasvua alueille, Miika Laurila, Etelä-Pohjanmaan liitto 10:10 Kaupungistumisen valtavirta ja vastavirta, Eero Holstila, MDI Kommenttipuheenvuorot 10:50 Tauko 11:00 Epätodennäkoisten alueiden menestyminen, Markku Sotarauta, Tampereen yliopisto 11:40 Yhteenveto – mihin olemme matkalla? 12:00 Tilaisuus päättyy Tule mukaan keskustelemaan ja rakentamaan ratkaisuja! Ilmoittaudu viimeistään 6.3.2019: https://fi.surveymonkey.com/r/tulevaisuusfoorumi Tapahtuman järjestävät yhteistyössä Etelä-Pohjanmaan liitto, Innovatiivisuutta ja kasvua Etelä-Pohjanmaalle -hanke ja Seinäjoen yliopistokeskus.
Ei ennakkoilmoittautumista. Tiedustelut 040-7428812/Tuula
Kävelyjenkan ja Buggin perusteet Härmän Kylpylän Lakeussalissa klo 18.15 -21 kahtena maanantaina 4.3. ja 11.3. (Bugg jatkuu vielä 18.3. saaden silloin rinnalleen Salsan). Ohjaajina Tuula Nummela ja Kai Tamminen. Tervetuloa oppimaan kanssamme mukavassa seurassa! www.tanssiaskeleet.fi
Peruslippu 42 € Eläkeläislippu : 39 € Lapsi / opiskelija: 21 € Ryhmälippu: 39 € (min. 10 lippua) Backstage VIP: 68 € (26.1., 9.2., 2.3., 30.3.) Backstage VIP + keikka: 88 € (13.4.)
Kolmas nainen -bändin klassikkobiisien henkilöt heräävät henkiin!
Tästä asti aikaa -musikaali kertoo kahden unelmiaan tavoittelevan, liki kolmekymppisten Turon ja Emman, ja näiden lähipiirin tarinan. Se on realistinen kuvaus ihmisen tempoilusta yhteiskunnan asettamissa rappusissa ja ansoissa – mutta se on myös rakkaustarina. Rakastavaisina laulavat Olli Rahkonen ja Reeta Vestman. Jutun juoni on Kolmas nainen -yhtyeen sekä muusikko ja lauluntekijä Pauli Hanhiniemen muiden kokoonpanojen musiikissa. Myös tarinan hahmot nousevat näiden laulujen maailmasta. Musikaalissa on mukana tuttuja hittejä, mutta myös harvinaisempia helmiä Hanhiniemen pitkän uran ajalta. Kolmas nainen -soundi soi musikaalissa juuri niin kuin sen pitääkin. Biisejä näyttämöllä tulkitsevat laulavat näyttelijät sekä 5-henkinen Ristilän Ruutupaitaorkesteri.
Juhlatapahtuma kaikille juhlista kiinnostuneille
Tapahtumassa on loistava tilaisuus tutustua ajankohtaiseen juhlapukeutumiseen, koruihin, meikkeihin, kampauksiin, kukkiin yms. Siis kaikkeen mitä tyylikkäiden juhlien järjestämisessä on hyvä ottaa huomioon. Tapahtumajärjestäjillä on luvassa rahanarvoisia etuja, joten ota kaikki hyöty irti päivän teemasta! Ohjelmassa on alkumalja ja maistelulautanen, musiikkia, muotinäytös, vapaata tutustumista juhla-alan yrityksiin sekä lopuksi kaikkien lipun ostaneiden kesken arvontaa. Tapahtuma-aika lauantai 9.3.2019 klo 13-17 Pääsylippu 20€ alle 12-v. pääsymaksutta vanhemman seurassa Liput: Uppalan Kartano, Haavemaa, Kultaseppä Hanhiniemi, Ylistaron Halpa-Aitta, Cut Point Pääsymaksu sisältää maistelulautasen, alkumaljan ja arvontalipun. Yhteistyökumppanit: Cut Point / www.cutpoint.fi Tanssiseura Botafogo Ry / www.botafogo.fi/ Fiini Fröökynä by Ylistaron Halpa-Aitta Oy / www.halpa-aitta.com Haavemaa Morsiuspukuliike / www.haavemaa.fi Kukkakauppa ViherKulma Kultaseppä Hanhiniemi / www.kultaseppahanhiniemi.fi Linnemil / www.linnemil.fi Uppalan Kartano / www.uppalankartano.fi
Liput 20 € sisältää maistelulautasen ja alkumlajan (kuohuviini / alkoholiton vaihtoehto) Lapset maksutta
Juhlamuodin ja trendien tapahtuma Seinäjoella
Juhlafiilis Seinäjoki kutsuu sinut viettämään ainutlaatuista juhlapäivää Uppalan Kartanoon lauantaina 9.3. klo:13-17! Tapahtumassa on loistava tilaisuus tutustua ajankohtaiseen juhlapukeutumiseen, koruihin, meikkeihin, kampauksiin, kukkiin yms. Siis kaikkeen mitä tyylikkäiden juhlien järjestämisessä on hyvä ottaa huomioon. Tapahtumajärjestäjillä on luvassa rahanarvoisia etuja, joten ota kaikki hyöty irti päivän teemasta! Ohjelmassa on alkumalja ja maistelulautanen, musiikkia, muotinäytös, vapaata tutustumista juhla-alan yrityksiin sekä lopuksi kaikkien lipun ostaneiden kesken arvontaa.
Ilmoittautuminen sähköpostilla: info@shaolinkick.com Tai paikanpäällä.
Kung fu -seuran järjestämä kaikille avoin itsepuolustuskurssipäivä
Kung fu -seura Shaolin Wushu järjestää kaikille avoimen itsepuolustuspäivän lauantaina 9.3. kello 13-17 Seinäjoen Lyseon alasalissa osoitteessa Kirkkokatu 7. Päivän aikana käydään läpi erilaisia itsepuolustustekniikoita mm. irrottautumisiin ja torjuntoihin liittyen. Kurssin hinta 10 euroa. Ilmoittautumiset info@shaolinkick.com tai internetissä www.shaolinkick.com. Myös vielä paikanpäällä on mahdollista ilmoittautua. Varustukseksi riittää sisäliikuntavarusteet.
Rustoopuorissa (Sahalankatu 3, Seinäjoki) juhlitaan naisia perjantaina 8.3. klo 10-18! Päivän vieraina ovat Risako ja Fiini Naturally. Risako on Pietarsaarelainen yrittäjä, joka valmistaa upeita laukkuja kierrätetyistä pitsiliinoista! Tule ihastumaan Risakon herkkiin pitsituotteisiin. Voit tuoda myös oman sinulle tärkeä pitsiliinan mukanasi ja teettää siitä uniikin laukun tai pussukan. Fiini Naturally on Isokyröläinen yritys, joka tekee luonnonkosmetiikkaa. Heidän valikoimistaan löytyvät mm. erilaiset voiteet, öljyt, saippuat ja pyykkietikat. Nyt on lupa hemmotella! Lisäksi luvassa on arvontaa ja täytekakkukahvit, tervetuloa!
Perus: 20 € Zombit: 15 € Zombit Zombimaskilla 5 € alennus. Nyt kannattaa maskeerata!
Kaikki entinen on romahtanut. Ja aivan kuin se ei riittäisi, vaeltaa ympärillä kaiken kukkuraksi laumoittain verenhimoisia ruumiita.
K ja R ovat elossa. Mutta kannattaako se? Elävien kuolleiden lisäksi heidän on nyt selvittävä toisistaan — ja itsestään. Kun pimeys, yksinäisyys ja oman persoonallisuuden kipupisteet käyvät päälle, on kauheampiakin kohtaloita kuin tulla vainajien syömäksi. Epäkuolleet on Ville Koskivaaran postapokalyptisiä teemoja syväluotaava uusi zombinäytelmä, joka saa kantaesityksensä Seinäjoen ja Kokkolan kaupunginteatterien yhteistyönä. Nuoren polven ohjaaja Ossi Koskelainen yhdistää ohjauksessaan b-elokuvien kielioppia ja nyrjähtänyttä sarjakuvamaisuutta viiltävään draamaan. Kesto 1 h 40 min
Verstas näyttämö, Alvar Aallon katu 12, 60100 Seinäjoki
Tule viettämään iltaa ystävien, käsitöiden ja herkuttelun parissa
Se tulee taas! Nimittäin Käsityökahvila Valkoisessa Puussa! Ota ystävä mukaan ja tulkaa viettämään käsityöntäyteistä iltaa kahvikupin ja herkkuleivosten äärellä. Voit ottaa mukaan oman käsityön tai osallistua Kaarakan taitokeskuksen järjestämään pieneen työpajaan, missä valmistetaan trendikkäästä korkkikankaasta korttikukkaroita (3€/kpl). Kaikki työpajaan osaalistuneet saavat -10% alekupongin millä voi ostaa herkkuja Valkoisen Puun valikoimista (ei koske shopin tuotteita).
SKORin ja Marzi Nymanin yhteinen konsertti
Taiteilijavieraana Marzi Nyman 07.03.2019 19:00 | Seinäjoki-sali Muusikot: Seinäjoen kaupunginorkesteri | Marzi Nyman, sähkökitara, piano, laulu Toivottu vieras, Marzi Nyman palaa Seinäjoelle. Kun mies ja (sähkö)kitara astuvat lavalle yhdessä Seinäjoen kaupunginorkesterin kanssa, lopputulosta on mahdoton ennustaa. Voit kokea sen itse. Varaa paikkasi, viimeksi liput vietiin käsistä! Teos- ja taiteilijaesittely ennen konserttia Seinäjoki-salissa klo 18.15. alkaen Mari Taivalmaan johdolla. Liput: 20/15 € Tervetuloa!
Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Jännittävä mielikuvitusmatka Tuhannen ja yhden yön tarinoiden maailmaan!
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Vanha teatteri (Nuorisokeskus) Puskantie 3, 60100 Seinäjoki
Hinta 5/15€ (Seinäjoen 4H-yhdistyksen jäsen/ei jäsen).
Ilmoittautuminen nettilomakkeella viimeistään 17.2. mennessä, paikkoja rajoitetusti. Kurssille otetaan omat eväät, mutta välipalaa varten muistathan ilmoittaa myös mahdolliset ruoka-aineallergiat ilmoittautumisen yhteydessä.
Tee se itse -leffa (3.-6. -luokkalaisille)
Viikonlopun aikana tehdään lyhytelokuva alusta alkaen itse!
Seinäjoen 4H-yhdistys ja Nuorten tieto- ja neuvontapalvelu JIBBO
Aika: 2.-3.3.2019 Paikka: Nuorisotila Roube, Suunnistajanreitti 1, Seinäjoki Tee se itse -leffa kurssi la 2.3 ja su 3.3. klo 9-15 (yht. 12h) Viikonlopun aikana tehdään lyhytelokuva alusta alkaen itse! Hinta 5/15€ (Seinäjoen 4H-yhdistyksen jäsen/ei jäsen). Ilmoittautuminen nettilomakkeella viimeistään 17.2. mennessä, paikkoja rajoitetusti. Kurssille otetaan omat eväät, mutta välipalaa varten muistathan ilmoittaa myös mahdolliset ruoka-aineallergiat ilmoittautumisen yhteydessä. Järjestäjät: Seinäjoen 4H-yhdistys ja Nuorten tieto- ja neuvontapalvelu JIBBO